Môže Nolicin 400 spôsobovať bolesti ako vedľajšie účinky pri liečbe zápalu močového mechúra?
Dobrý deň, mám predpísané antibiotika Nikicin 400 na zápal močového mechúra ale po užití ma začne pichať na spodnej časti priblížne ako sa nachádzajú vaječníky a pod rebrami. Môže to súvisieť s liečbou, žeby nejaké vedľajšie účinky ?
Dobrý deň,
ďakujeme za Vašu otázku.
Medzi vedľajšími účinkami lieku Nolicin bola popisovaná bolesť brucha. Bolesť v oblasti vaječníkov môže súvisieť ešte s nedostatočným účinkom lieku Nolicin (v závislosti od toho, ako dlho liek užívate). Pokiaľ však budú bolesti pretrvávať, alebo sa pridružia iné príznaky, ďalší liečebný postup konzultujte s predpisujúcim lekárom.
Prajem skoré uzdravenie.
S pozdravom
PharmDr. Veronika Kiabová